MEDDELELSE FRA KOMMISSIONEN TIL EUROPA-PARLAMENTET OG RÅDET

INSTRUMENTET FOR FØRTILTRÆDELSESBISTAND (IPA) DEN REVIDEREDE FLERÅRIGE VEJLEDENDE FINANSIERINGSPLAN FOR 2013

Indledning

Den flerårige vejledende finansieringsplan for instrumentet for førtiltrædelsesbistand ("IPA") indeholder en redegørelse for, hvilken vejledende fordeling af den samlede IPA-bistand Kommissionen foreslår i henhold til artikel 5 i IPA-forordningen (forordning (EF) nr. 1085/2006[1]). Finansieringsplanen danner bindeled mellem udvidelsespakkens politiske rammer og budgetprocessen. De flerårige vejledende planlægningsdokumenter, der opstilles for de enkelte modtagerlande, for flerlandeprogrammet og for komponenten for grænseoverskridende samarbejde med henblik på udbetalingen af førtiltrædelsesbistanden, bygger på den vejledende fordeling i finansieringsplanen.

Finansieringsplanen bygger på en rullende treårig planlægningscyklus. Under normale omstændigheder forelægges finansieringsplanen for år N, N+1 og N+2 i sidste kvartal af år N–2 som en del af udvidelsespakken. Den indeholder forslag til, hvordan den politiske prioritering, der er fastlagt i pakken, kan realiseres inden for de finansielle rammer. Eftersom 2013 er det sidste regnskabsår for IPA, dækker denne flerårige vejledende finansieringsplan kun ændringerne i det år. Den angiver, hvordan rammebeløbet under førtiltrædelsesbistanden vil blive fordelt pr. land og pr. komponent i 2013, og angiver rammebeløbet for flerlandeprogrammerne og bistandsudgifterne.

Den flerårige finansieringsplan er ligesom tidligere år baseret på den nuværende situation i de pågældende lande. Den afspejler den ændrede status for Serbien, som blev kandidatland i februar 2012[2], samt forventningen om, at Kroatien tiltræder den 1. juli 2013.

Den overordnede politiske prioritering af førtiltrædelsesbistanden er fastlagt i tiltrædelsespartnerskaberne og de europæiske partnerskaber, de årlige statusrapporter og udvidelsesstrategidokumentet, som indgår i den udvidelsespakke, der hvert efterår forelægges Europa-Parlamentet og Rådet.

Den strategiske finansielle planlægning

1. Fordeling af midlerne på de enkelte lande

Udgangspunktet for bevillingerne i 2007 var Kommissionens løfte om, at intet modtagerland ville få tildelt færre midler i 2007 end i 2006, og at Albanien og Bosnien-Hercegovina ikke ville få mindre end det årlige gennemsnit af de midler, som landene hver især modtog mellem 2004 og 2006. Sidstnævnte punkt afspejlede, at tildelingen af midler til de nævnte lande var blevet fremrykket til 2004.

Tallene for 2008 og videre frem er beregnet på grundlag af bevillingen pr. indbygger, der tidligere er blevet brugt som indirekte målestok for behov og virkninger. Ifølge denne beregning oversteg bevillingen pr. indbygger for samtlige potentielle kandidatlande på Vestbalkan i den nuværende finansielle rammes løbetid det gennemsnitsbeløb på 23 EUR (i 2004-priser) pr. indbygger i 2004-2006, som de modtog under CARDS-programmet[3]. Den samlede fordeling af midlerne på de enkelte lande er blevet overholdt, bortset fra at Kosovo[4] har fået tildelt flere IPA-midler. I 2008 bevilgede budgetmyndigheden 60 mio. EUR som led i et større tiltag med det formål at rejse nye midler til støtte for stabilitet og udvikling i Kosovo. Hertil kom en overførsel af yderligere 60 mio. EUR fra ubrugte bevillinger, der var afsat til makrofinansiel bistand. I 2009 blev der afgivet løfte om op til yderligere 40 mio. EUR til opfølgning på donorkonferencen i juli 2008.

Til Kroatien og Den Tidligere Jugoslaviske Republik Makedonien er der bevilget et beløb pr. indbygger på over 30 EUR (i 2004-priser). Dette niveau fastholdes i hele perioden for Kroatiens vedkommende. Da Kroatien forventes at tiltræde den 1. juli 2013, reduceres Kroatiens IPA-bevilling til halvdelen af de oprindelige beløb for året. Dog fastholdes bevillingerne til udvikling af landdistrikterne på det oprindelige niveau for 2013. For Den Tidligere Jugoslaviske Republik Makedonien vil finansieringsbeløbet pr. indbygger fortsætte med at stige. Det afspejler den omstændighed, at opbygning af en ordentlig forvaltningsstruktur kræver et vist minimumsniveau uanset landets størrelse.

Finansieringsbeløbet pr. indbygger ligger højere for Montenegro end for de andre lande. Det afspejler det forhold, at ordentlig forvaltning kræver et vist minimumsniveau uanset landets størrelse.

For Tyrkiet er der sket en gradvis stigning i førtiltrædelsesbistanden pr. indbygger i perioden 2007-2013, når man tager landets størrelse og absorptionskapacitet i betragtning.

Islands tilpasning til EU-lovgivningen gennem aftalen om Det Europæiske Økonomiske Samarbejdsområde og landets økonomiske og sociale udviklingsstadium gør det til en undtagelse blandt kandidatlandene. Det blev derfor aftalt, at landet udelukkende vil modtage IPA-bistand under komponent I, der forvaltes af Kommissionen. Midlerne skal dække tre år fra og med 2011.

2. Fordeling på komponenter

Der ydes førtiltrædelsesbistand via fem komponenter: I: omstillingsstøtte og institutionsopbygning, II: grænseoverskridende samarbejde, III: regionaludvikling, IV: udvikling af menneskelige ressourcer og V: udvikling af landdistrikter.

Komponent I (omstillingsstøtte og institutionsopbygning) omfatter alle former for institutionsopbygning og investeringer med relation til gældende EU-ret. Formålet er at hjælpe modtagerlandene til at opbygge den administrative og retlige kapacitet. Komponenten kan, alt efter prioriteringen, også omfatte samarbejdsforanstaltninger, der ikke eksplicit falder ind under en af de øvrige komponenter.

Gennem komponent II (grænseoverskridende samarbejde) ydes der bistand til aktiviteter, der gennemføres på tværs af grænserne mellem modtagerlandene indbyrdes og mellem modtagerlandene og medlemsstaterne. Komponenten omfatter også IPA-modtagerlandenes deltagelse i tværnationale samarbejdsprogrammer under Den Europæiske Fond for Regionaludvikling (EFRU) i forbindelse med strukturfondenes mål om europæisk regionalt samarbejde og eventuelt i programmerne vedrørende havområder under det europæiske naboskabs- og partnerskabsinstrument.

Kun kandidatlandene har adgang til komponent III-V, som skal forberede dem på programmering, gennemførelse og forvaltning af midler fra strukturfondene, Samhørighedsfonden og Landdistriktsfonden efter tiltrædelsen ved, i det omfang reglerne for ekstern bistand giver mulighed for det, at tilnærme sig de pågældende fondes gennemførelsesmetoder. Særlig komponent III (regionaludvikling) fungerer således i den udstrækning, det er muligt, på samme måde som Den Europæiske Fond for Regionaludvikling og Samhørighedsfonden. Komponent IV (udvikling af menneskelige ressourcer) forbereder kandidatlandene på Den Europæiske Socialfond inden for rammerne af EU's beskæftigelsesstrategi. Komponent V (udvikling af landdistrikter) hjælper ansøgerlandene med at forberede sig til de EU-finansierede programmer for udvikling af landbrugsdistrikter, de får adgang til efter tiltrædelsen. Med henblik herpå gennemføres førtiltrædelsesbistanden ved hjælp af systemer, der mest muligt ligner dem, der anvendes efter tiltrædelsen.

Ved fordelingen af bevillingerne på de forskellige komponenter er der taget behørigt hensyn til, hvor langt de nuværende kandidatlande er nået med den decentralisering af deres forvaltningssystemer, der er nødvendig for at gennemføre komponent III, IV og V, samt til behovet for finansiering under komponent II, fordi denne komponent har at gøre med det grænseoverskridende samarbejde med medlemsstaterne, der modsvarer EFRU-finansieringen under udgiftsområde 1b.

3. Andre bevillinger

Støtteudgifter

Dette rammebeløb dækker de administrationsomkostninger, der direkte er knyttet til gennemførelsen af IPA.

Bevillinger til flerlandeprogrammer

Formålet med flerlandeprogrammerne under komponent I er at supplere de nationale programmer og at styrke de multilaterale forbindelser på Vestbalkan og i Tyrkiet. Strategien fokuserer på områder, der er af altafgørende betydning for den europæiske integration og stabiliteten i regionen, og spørgsmål, som landene er nødt til at samarbejde om. Dette rammebeløb finansierer programmer, der influerer på hele regionen og/eller programmer, hvor der kan opnås stordriftsfordele ved en tværgående gennemførelse i flere modtagerlande.

Gennem flerlandeprogrammerne ydes der bistand til bl.a. den regionale offentlige forvaltningshøjskole, den centraleuropæiske frihandelsaftale, Det Regionale Samarbejdsråd, bekæmpelsen af organiseret kriminalitet, Erasmusstipendier og videregående uddannelse. Disse programmer danner også grundlag for civilsamfundsfaciliteten, der kombinerer bistand fra nationale IPA-programmer og IPA-flerlandeprogrammer. Institutionsopbygning på Vestbalkan, Island og i Tyrkiet støttes gennem TAIEX-instrumentet. Der er afsat midler til revision og evaluering af de regionale og nationale programmer samt til informations- og kommunikationsaktiviteter. En stor del af den regionale og tværgående bevilling afsættes fortsat til at dække de små og mellemstore virksomheders investeringsbehov, energieffektivitet og udvikling af infrastrukturer i nært samarbejde med Den Europæiske Investeringsbank og andre internationale finansielle institutioner. Denne bistand vil blive koordineret under investeringsrammen for det vestlige Balkan, der blev oprettet i slutningen af 2009 for at forbedre koordinationen og samarbejdet mellem de donorer og internationale finansieringsinstitutioner, der har engageret sig aktivt på Vestbalkan. Fra 2010 gennemføres den del af komponent II, som dækker landenes deltagelse i de tværnationale EFRU-samarbejdsprogrammer "Middelhavsprogrammet" og "programmet for Sydøsteuropa", også på et flerlandegrundlag af hensyn til en lettere gennemførelse.

Om tabellen

Tallene i nedenstående tabel er anført i EUR i løbende priser. Tabellen viser bevillingerne pr. land og pr. komponent samt bevillingerne til flerlandeprogrammer og støtteudgifter for 2013 i overensstemmelse med budgetforslaget for regnskabsåret 2013. Tallene for tidligere år og ajourførte tal for 2012 er medtaget af sammenlignelighedshensyn.

Den reviderede flerårige vejledende finansieringsplan: IPA-rammebeløbets fordeling på lande og komponenter i 2013

Land/komponent || 2007 || 2008 || 2009 || 2010 || 2011 || 2012 || 2013

Kandidatlande

KROATIEN

Omstillingsstøtte og institutionsopbygning || 49 611 775 || 45 374 274 || 45 601 430 || 39 483 458 || 39 959 128 || 39 969 161 || 17 437 970

Grænseoverskridende samarbejde || 9 688 225 || 14 725 726 || 15 898 570 || 15 601 136 || 15 869 158 || 16 442 542 || 9 749 192

Regionaludvikling || 45 050 000 || 47 600 000 || 49 700 000 || 56 800 000 || 58 200 000 || 57 453 890 || 30 088 235

Udvikling af menneskelige ressourcer || 11 377 000 || 12 700 000 || 14 200 000 || 15 700 000 || 16 000 000 || 15 899 000 || 8 546 000

Udvikling af landdistrikter || 25 500 000 || 25 600 000 || 25 800 000 || 26 000 000 || 26 500 000 || 25 820 793 || 27 700 000

I ALT || 141 227 000 || 146 000 000 || 151 200 000 || 153 584 594 || 156 528 286 || 155 585 386 || 93 521 397[5]

|| || || || || || ||

DEN TIDLIGERE JUGOSLAVISKE REPUBLIK MAKEDONIEN

Omstillingsstøtte og institutionsopbygning || 41 641 613 || 41 122 001 || 39 310 500 || 36 917 068 || 29 403 410 || 28 659 161 || 27 058 357

Grænseoverskridende samarbejde || 4 158 387 || 4 077 999 || 4 371 501 || 4 467 526 || 4 524 876 || 3 583 373 || 5 093 041

Regionaludvikling || 7 400 000 || 12 300 000 || 20 800 000 || 29 400 000 || 39 300 000 || 40 949 983 || 50 276 471

Udvikling af menneskelige ressourcer || 3 200 000 || 6 000 000 || 7 100 000 || 8 400 000 || 8 800 000 || 10 288 000 || 10 636 000

Udvikling af landdistrikter || 2 100 000 || 6 700 000 || 10 200 000 || 12 500 000 || 16 000 000 || 17 991 604 || 20 157 737

I ALT || 58 500 000 || 70 200 000 || 81 782 001 || 91 684 594 || 98 028 286 || 101 472 121 || 113 221 606

|| || || || || || ||

ISLAND

Omstillingsstøtte og institutionsopbygning || || || || || 12 000 000 || 11 997 400 || 5 810 415

I ALT || || || || || 12 000 000 || 11 997 400 || 5 810 415

|| || || || || || ||

MONTENEGRO

Omstillingsstøtte og institutionsopbygning || 27 490 504 || 28 112 552 || 29 832 179[6] || 29 838 823 || 29 843 599 || 16 346 471 || 5 073 420

Grænseoverskridende samarbejde || 3 909 496 || 4 487 448 || 4 667 821 || 3 682 690 || 4 310 344 || 4 588 551 || 4 668 687

Regionaludvikling || || || || || || 7 982 738 || 14 752 941

Udvikling af menneskelige ressourcer || || || || || || 2 775 000 || 2 808 000

Udvikling af landdistrikter || || || || || || 3 258 308[7] || 7 285 467

I ALT || 31 400 000 || 32 600 000 || 34 500 000 || 33 521 513 || 34 153 943 || 34 951 068 || 34 588 515

|| || || || || || ||

SERBIEN

Omstillingsstøtte og institutionsopbygning || 181 496 352 || 179 441 314 || 182 551 643 || 186 206 679 || 190 556 810 || 190 600 995 || 196 683 533

Grænseoverskridende samarbejde || 8 203 648 || 11 458 686 || 12 248 357 || 11 751 753 || 11 322 790 || 11 497 244 || 11 630 694

Regionaludvikling || || || || || || ||

Udvikling af menneskelige ressourcer || || || || || || ||

Udvikling af landdistrikter || || || || || || ||

I ALT || 189 700 000 || 190 900 000 || 194 800 000 || 197 958 432 || 201 879 600 || 202 098 239 || 208 314 227

TYRKIET

Omstillingsstøtte og institutionsopbygning || 256 702 720 || 256 125 297 || 239 550 810 || 217 809 826 || 231 268 023 || 227 499 161 || 238 500 014

Grænseoverskridende samarbejde || 2 097 280 || 2 874 709 || 3 049 190 || 3 090 174 || 5 131 977 || 2 174 617 || 2 218 109

Regionaludvikling || 167 500 000 || 173 800 000 || 182 700 000 || 238 100 000 || 293 400 000 || 356 066 389 || 366 882 353

Udvikling af menneskelige ressourcer || 50 200 000 || 52 900 000 || 55 600 000 || 63 400 000 || 77 600 000 || 83 188 000 || 91 167 077

Udvikling af landdistrikter || 20 700 000 || 53 000 000 || 85 500 000 || 131 300 000 || 172 500 000 || 187 387 295 || 204 184 796

I ALT || 497 200 000 || 538 700 006 || 566 400 000 || 653 700 000 || 779 900 000 || 856 315 462 || 902 952 349

Potentielle kandidatlande

ALBANIEN

Omstillingsstøtte og institutionsopbygning || 54 318 790 || 65 237 756[8] || 71 360 000 || 84 200 000[9] || 84 301 650 || 85 140 996 || 84 682 966

Grænseoverskridende samarbejde || 6 681 210 || 8 582 244 || 9 822 921 || 9 973 173 || 10 126 636 || 9 433 169 || 10 666 232

I ALT || 61 000 000 || 73 820 000 || 81 182 921 || 94 173 173 || 94 428 286 || 94 574 165 || 95 349 198

BOSNIEN-HERCEGOVINA

Omstillingsstøtte og institutionsopbygning || 58 136 394 || 69 854 783 || 83 900 000 || 100 688 099 || 102 681 861 || 102 670 996 || 103 493 402

Grænseoverskridende samarbejde || 3 963 606 || 4 945 217 || 5 207 746 || 4 696 495 || 4 746 425 || 5 197 353 || 5 342 041

I ALT || 62 100 000 || 74 800 000 || 89 107 746 || 105 384 594 || 107 428 286 || 107 868 349 || 108 835 443

|| || || || || || ||

KOSOVO

Omstillingsstøtte og institutionsopbygning || 68 300 000 || 184 700 000 || 106 100 000 || 66 100 000 || 66 900 000 || 67 000 144 || 68 477 942

Grænseoverskridende samarbejde || 0 || 0 || 0 || 1 200 000 || 1 800 000 || 1 800 000 || 2 987 731

I ALT || 68 300 000 || 184 700 000 || 106 100 000 || 67 300 000 || 68 700 000 || 68 800 144 || 71 465 673

LANDEPROGRAMMER I ALT

|| 1 109 427 000 || 1 311 720 006 || 1 305 072 668 || 1 397 306 900 || 1 553 046 687 || 1 633 662 334 || 1 634 058 823

FLERLANDEPROGRAMMER

Omstillingsstøtte og institutionsopbygning || 129 571 000[10] || 137 736 644[11] || 188 867 536[12] || 141 706 551[13] || 187 860 605[14] || 207 031 122[15] || 171 226 015

Grænseoverskridende samarbejde || 0 || 0 || 0 || 4 921 679 || 5 293 313 || 5 672 378 || 6 059 026

STØTTEUDGIFTER

|| 44 793 000 || 51 950 000 || 47 648 000 || 47 393 000 || 52 183 900 || 52 747 050 || 53 302 924

SAMLET BELØB

|| 1 263 200 000 || 1 501 406 650 || 1 541 588 204 || 1 591 328 130 || 1 798 384 505 || 1 899 112 884 || 1 864 646 788

Tallene er anført i euro i løbende priser.

[1] EUT L 201 af 31.7.2006, s. 82-93.

[2] Serbiens adgang til komponent III, IV og V er betinget af, at Rådet og Europa-Parlamentet vedtager ændringen af forordning (EF) nr. 1085/2006 som foreslået af Kommissionen (COM(2012) 329 af 20. juni 2012).

[3] Forgængeren til IPA i området: "Community Assistance for Reconstruction, Development and Stabilisation" (Fællesskabsbistand til genopbygning, udvikling og stabilisering). Programmet løb i perioden 2000-2006.

[4] Denne betegnelse indebærer ingen stillingtagen til Kosovos status, og den er i overensstemmelse med FN's Sikkerhedsråds resolution 1244 og Den Internationale Domstols udtalelse om Kosovos uafhængighedserklæring.

[5] 50 % af den oprindelige bevilling for 2013 til komponenterne I-IV og 100 % af den oprindelige bevilling for 2013 til komponent V.

[6] Heri indgår yderligere 1,2 mio. EUR fra tidligere programmer.

[7] Overførslen af disse midler fra komponenten Udvikling af landdistrikter til komponenten Omstillingsstøtte og institutionsopbygning er sat i gang.

[8] Heri indgår yderligere 3,12 mio. EUR fra tidligere programmer.

[9] Heri indgår yderligere 1,5 mio. EUR fra tidligere programmer.

[10] Heri indgår yderligere 20,6 mio. EUR fra tidligere programmer.

[11] Heri indgår yderligere 2,0 mio. EUR fra tidligere programmer.

[12] Heri indgår yderligere 22,8 mio. EUR fra tidligere programmer.

[13] Heri indgår en nedsættelse på 29 mio. EUR under fødevaresikkerhedsfaciliteten, der vil blive tilbagebetalt i 2011 (14 mio. EUR), 2012 (6 mio. EUR) og 2013 (9 mio. EUR). De midler, der tilbagebetales i disse år, vil blive afsat til Island. Heri indgår yderligere 2,7 mio. EUR fra tidligere programmer.

[14] Heri indgår yderligere 1,6 mio. EUR fra tidligere programmer.

[15] Heri indgår yderligere 32,1 mio. EUR fra tidligere programmer.